Incendii și gaze lacrimogene pe străzile din Paris. Francezii protestează împotriva violențelor poliției.
În Franța au loc proteste faţă de violenţele poliţiei asupra persoanelor de culoare. Unii protestatari au lansat petarde spre forţele de ordine în centrul Parisului. Poliţia a ripostat cu gaze lacrimogene.
Violenţe
s-au înregistrat, marţi seară, în centrul Parisului, în cursul unui protest
faţă de abuzuri ale poliţiei asupra persoanelor de culoare, relatează
cotidianul Le Figaro.Aproximativ 15.000 de persoane s-au adunat în zona Clichy din
Paris pentru a susţine familia lui Adama Traoré, un bărbat de culoare în vârstă
de 24 de ani decedat în anul 2016 în timp ce era reţinut de agenţi de poliţie.Unii protestatari au lansat petarde spre forţele de ordine, care
au ripostat cu gaze lacrimogene.În oraşul Lille, aproximativ 2.500 de persoane au participat la un miting de protest faţă de violenţele poliţiei. "De la Adama Traore la George Floyd, aceeaşi instituţie, aceeaşi luptă! Vieţile persoanelor de culoare contează!“, au scandat manifestanţii.În numeroase oraşe din Statele Unite au loc proteste violente faţă de moartea unui bărbat de culoare, George Floyd, în timp ce era imobilizat de poliţişti în oraşul Minneapolis.